CELEX: 32015D1194
Language: lv
Date: 2015-07-20 00:00:00
Title: Komisijas Īstenošanas lēmums (ES) 2015/1194 (2015. gada 20. jūlijs) par atsauces uz standartu EN 12635:2002+A1:2008 “Industriālo, tirdzniecības iestāžu un garāžu durvis un vārti” publicēšanu ar ierobežojumu Eiropas Savienības Oficiālajā Vēstnesī saskaņā ar Eiropas Parlamenta un Padomes Direktīvu 2006/42/EK

21.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 193/130
            
         KOMISIJAS ĪSTENOŠANAS LĒMUMS (ES) 2015/1194
   (2015. gada 20. jūlijs)
   par atsauces uz standartu EN 12635:2002+A1:2008 “Industriālo, tirdzniecības iestāžu un garāžu durvis un vārti” publicēšanu ar ierobežojumu Eiropas Savienības Oficiālajā Vēstnesī saskaņā ar Eiropas Parlamenta un Padomes Direktīvu 2006/42/EK
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 17. maija Direktīvu 2006/42/EK par mašīnām un ar kuru groza Direktīvu 95/16/EK (1) un jo īpaši tās 10. pantu,
   ņemot vērā ar Eiropas Parlamenta un Padomes 2012. gada 25. oktobra Regulas (ES) Nr. 1025/2012 (2) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK, 22. pantu izveidotās komitejas atzinumu,
   tā kā:
   
               (1)
            
            
               Ja valsts standarts, transponējot saskaņotu standartu, uz kuru Eiropas Savienības Oficiālajā Vēstnesī ir publicēta atsauce, attiecas uz vienu vai vairākām veselības aizsardzības un drošības būtiskām prasībām, kas izklāstītas Direktīvas 2006/42/EK I pielikumā, uzskata, ka saskaņā ar šo standartu ražotā mašīna atbilst attiecīgajām būtiskajām veselības aizsardzības un drošības prasībām.
            
         
               (2)
            
            
               Apvienotā Karaliste 2010. gada decembrī iesniedza oficiālu iebildumu attiecībā uz standartu EN 12635:2002+A1:2008 “Industriālo, tirdzniecības iestāžu un garāžu durvis un vārti – uzstādīšana un izmantošana”, ko Eiropas Standartizācijas komiteja (CEN) ierosināja saskaņot ar Direktīvu 2006/42/EK un atsauci uz kuru pirmo reizi publicēja Eiropas Savienības Oficiālajā Vēstnesī2009. gada 8. septembrī (3).
            
         
               (3)
            
            
               Šis oficiālais iebildums pamatojas uz to, ka atsauces standarts EN 12453 “Industriālo, tirdzniecības iestāžu un garāžu durvis un vārti – mehānisko durvju lietošanas drošība – prasības”, kas minēts standarta EN 12635:2002+A1:2008 5.1. punktā (Uzstādīšana) un D pielikumā, neatbilst visām būtiskajām veselības aizsardzības un drošības prasībām, kuras izklāstītas Direktīvas 2006/42/EK I pielikumā.
            
         
               (4)
            
            
               Atsauces standartā EN 12453:2000 konstatētie trūkumi attiecas uz tā 4.1.1. punktu (Apdraudējumi, kuri izriet no saspiešanas, sagriešanas un bīdes), 4.2. punktu (Apdraudējumi, kuri izriet no pievada vai enerģijas avota), 4.4.3. punktu (Plāksnes pārsniegšana), 4.5. punktu (Lietošanas veida ietekme uz riska līmeni), 5.1.1. punktu (Izvairīšanās vai aizsardzība pret apdraudējumiem, kas izriet no saspiešanas, sagriešanas un bīdes) un 5.5. punktu (Aizsardzības minimālais līmenis).
            
         
               (5)
            
            
               Kopā ar komiteju, kas izveidota ar Direktīvas 2006/42/EK 22. pantu, izskatījusi standartu EN 12635:2002+A1:2008, Komisija secināja, ka tas neatbilst būtiskajām veselības aizsardzības un drošības prasībām, kas noteiktas Direktīvas 2006/42/EK I pielikuma 1.1.2. punktā (Drošības integrācijas principi), 1.1.6. punktā (Ergonomika), 1.2.1. punktā (Vadības sistēmu drošums un izturība), 1.3.7. punktā (Risks saistībā ar kustīgajām daļām), 1.3.8.2. punktā (Darba procesā iesaistītās kustīgās daļas), 1.4.1. punktā (Vispārīgas prasības attiecībā uz aizsargiem un aizsargierīcēm), 1.4.3. punktā (Īpašas prasības aizsargierīcēm) un 1.5.14. punktā (Ieslodzījuma risks).
            
         
               (6)
            
            
               Ņemot vērā nepieciešamību uzlabot standartā EN 12635:2002+A1:2008 noteiktos drošības aspektus un līdz attiecīgai minētā standarta pārskatīšanai Eiropas Savienības Oficiālajā Vēstnesī publicētajai atsaucei uz standartu EN 12635:2002+A1:2008 būtu jāpievieno atbilstošs brīdinājums,
            
         IR PIEŅĒMUSI ŠO LĒMUMU.
   1. pants
   Atsauci uz standartu EN 12635:2002+A1:2008 “Industriālo, tirdzniecības iestāžu un garāžu durvis un vārti – uzstādīšana un izmantošana” publicē Eiropas Savienības Oficiālajā Vēstnesī ar ierobežojumu, kas izklāstīts pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Briselē, 2015. gada 20. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 157, 9.6.2006., 24. lpp.
   
   
      (2)  OV L 316, 14.11.2012., 12. lpp.
   
   
      (3)  OV C 214, 8.9.2009., 1. lpp.
   
   
      PIELIKUMS
      
         KOMISIJAS PAZIŅOJUMS, ĪSTENOJOT EIROPAS PARLAMENTA UN PADOMES DIREKTĪVU 2006/42/EK
      
      (Saskaņoto standartu nosaukumu un atsauces numuru publicēšana atbilstoši Savienības saskaņošanas tiesību aktiem)
      
                  
                     ESO
                      (1)
                  
               
               
                  Saskaņotā standarta atsauces numurs un nosaukums
                  (un atsauces dokuments)
               
               
                  Pirmo reizi publicēts OV
               
               
                  Aizstātā standarta atsauces numurs
               
               
                  Aizstātā standarta atbilstības prezumpcijas beigu datums
                  1. piezīme
               
            
                  CEN
               
               
                  EN 12635:2002+A1:2008 “Industriālo, tirdzniecības iestāžu un garāžu durvis un vārti – uzstādīšana un izmantošana”
               
               
                  8.9.2009.
               
               
                  —
               
               
                  —
               
            
                  
                     Brīdinājums: attiecībā uz 5.1. punktu un D pielikumu šī publikācija neattiecas uz standarta EN 12453:2000 atsauci, jo tā piemērošana nesniedz atbilstības prezumpciju veselības aizsardzības un drošības būtiskajām prasībām, kas noteiktas Direktīvas 2006/42/EK I pielikuma 1.1.2., 1.1.6., 1.2.1., 1.3.7., 1.3.8.2., 1.4.1., 1.4.3. un 1.5.14. punktā.
               
            
                  1. piezīme:
               
               
                  parasti atbilstības prezumpcijas beigu datums ir atsaukšanas datums (“dow” – date of withdrawal), ko noteikusi Eiropas standartizācijas organizācija, bet standartu lietotājiem jāievēro, ka dažos izņēmuma gadījumos var būt citādi.
               
            
                  2. piezīme:
               
               
                  jaunajam (vai labotajam) standartam ir tāda pati darbības joma kā aizstātajam standartam. Norādītajā datumā aizstātais standarts zaudē atbilstības prezumpciju attiecībā uz attiecīgo Savienības tiesību aktu pamatprasībām vai citām prasībām.
               
            
         (1)  ESO: Eiropas standartizācijas organizācija:
      
                  —
               
               
                  
                     CEN: Avenue Marnix 17, 1000 Bruxelles, BELGIQUE, tālr. +32 25500811; fakss 32 25500819 (http://www.cen.eu).